**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

«Δεοντολογία και Ηθική στις Βιοϊατρικές Επιστήμες»

Το Τμήμα Ιατρικής της Σχολής Επιστημών Υγείας του Πανεπιστημίου Θεσσαλίας, ανακοινώνει την έναρξη υποβολής αιτήσεων για το ακαδημαϊκό έτος 2020-2021 του Προγράμματος Μεταπτυχιακών Σπουδών (ΠΜΣ) με τίτλο: «Δεοντολογία και Ηθική στις Βιοϊατρικές Επιστήμες», το οποίο οδηγεί στην απονομή αντίστοιχου Διπλώματος Μεταπτυχιακών Σπουδών (ΔΜΣ) και διέπεται από τον Κανονισμό Μεταπτυχιακών Σπουδών του Πανεπιστημίου Θεσσαλίας.

Το Π.Μ.Σ. έχει ως αντικείμενο την οριοθέτηση και αποκατάσταση σημαντικών εννοιών και αρχών της Ηθικής και της Δεοντολογίας που διέπει όλο το φάσμα των Επιστημών Υγείας συμπεριλαμβανομένων και όλων των Βιο-επιστημών γενικότερα. Η εξοικείωση των φοιτητών με τις ηθικές, νομικές αρχές και ζητήματα που συνδέονται με την άσκηση της Ιατρικής και των Επιστημών Υγείας καθώς και των Βιο-επιστημών θα συμβάλλουν στην θωράκιση τους κατά την άσκηση των επαγγελματικών καθηκόντων τους με στόχο τη μελλοντική αποφυγή σφαλμάτων, ικανών να απειλήσουν την επαγγελματική τους υπόσταση και αξιοπρέπεια. Η κατανόηση ότι ζούμε σε μια κοινωνία με συγκρουόμενες πεποιθήσεις όπου η κριτική διερεύνηση και η ηθική τεκμηρίωση αποτελούν αναγκαίες προϋποθέσεις για τη λήψη αποφάσεων είναι αναπόσπαστο στοιχείο της καθημερινής πράξης και της σύγχρονης έρευνας στην Ιατρική και στις Βιοεπιστήμες.

Στο Π.Μ.Σ. «Δεοντολογία & Ηθική στις Βιοϊατρικές Επιστήμες» γίνονται δεκτοί ως  Μεταπτυχιακοί Φοιτητές (ΜΦ) απόφοιτοι των Σχολών Επιστημών Υγείας (Ιατρικής, Οδοντιατρικής, Νοσηλευτικής, Βιοχημείας και Βιοτεχνολογίας, Βιολογίας, Φαρμακευτικής, Μοριακής Βιολογίας και Γενετικής) και των Νομικών και Θεολογικών Σχολών των ΑΕΙ της ημεδαπής ή ομοταγών ιδρυμάτων της αλλοδαπής καθώς και πτυχιούχοι λοιπών συναφών με το αντικείμενο του Προγράμματος τμημάτων πανεπιστημίων και ΑΤΕΙ (Ιατρικών εργαστηρίων, Τεχνολόγων Ακτινολογικού, Φυσικοθεραπείας, Νοσηλευτικής).

Η χρονική διάρκεια σπουδών για την απονομή του Διπλώματος Μεταπτυχιακών Σπουδών (ΔΜΣ) ορίζεται σε τρία (3) εξάμηνα, με έναρξη το Σεπτέμβριο 2020. Τα δίδακτρα του ΠΜΣ ανέρχονται σε 2.000 ευρώ (Α’ εξάμηνο: 750 ευρώ, Β’ εξάμηνο: 750  ευρώ, Γ’ εξάμηνο: 500 ευρώ). Ο αριθμός των εισακτέων ορίζεται κατ' ανώτερο όριο σε εξήντα (60) φοιτητές κατ' έτος.

Υποτροφία για εκπόνηση Διδακτορικής Διατριβής στο Τμήμα Ιατρικής του Πανεπιστημίου Θεσσαλίας, δίδεται στον πρώτο φοιτητή με βάση τη βαθμολογία του, που θα τελειώσει εγκαίρως τις σπουδές και θα πιστοποιείται από την τριμελή επιτροπή. Το ποσό της υποτροφίας ανέρχεται στα 2.000€.

Για την απόκτηση του Διπλώματος Μεταπτυχιακών Σπουδών οι φοιτητές/τριες οφείλουν να συγκεντρώσουν 90 Πιστωτικές Μονάδες (ECTS) συνολικά, από την παρακολούθηση και εξέταση καθώς και από την εκπόνηση μεταπτυχιακής διπλωματικής εργασίας. Οι φοιτητές/τριες οφείλουν να παρακολουθήσουν οκτώ (8) υποχρεωτικά μαθήματα. Τα μαθήματα του ΠΜΣ πραγματοποιούνται μία (1) φορά το μήνα Παρασκευή απόγευμα και Σάββατο.  Η γλώσσα διδασκαλίας του ΠΜΣ είναι η Ελληνική. Η γλώσσα εκπόνησης διπλωματικής εργασίας είναι τόσο η Ελληνική όσο και η Αγγλική.

Η επιλογή των φοιτητών στο ΠΜΣ γίνεται κατόπιν αξιολόγησης των παρακάτω δικαιολογητικών:

1.      Αίτηση Συμμετοχής (στην ιστοσελίδα του ΠΜΣ)

2.      Αναλυτικό βιογραφικό σημείωμα (σύμφωνα με υπόδειγμα που θα βρείτε στην ιστοσελίδα του ΠΜΣ)

3.      Αντίγραφο πτυχίου ή βεβαίωση ότι ο υποψήφιος εκπλήρωσε τις εκπαιδευτικές του υποχρεώσεις. Στις περιπτώσεις πτυχιούχων πανεπιστημίων της αλλοδαπής συνυποβάλλεται πιστοποιητικό αναγνώρισης από ΔΟΑΤΑΠ

4.      Αντίγραφο Αναλυτικής Βαθμολογίας

5.      Επιστημονικές δημοσιεύσεις, διακρίσεις, και αποδεικτικά ερευνητικής δραστηριότητας (εάν υπάρχουν)

6.      Αποδεικτικά επαγγελματικής εμπειρίας (εάν υπάρχουν)

7.      Δύο συστατικές επιστολές

8.      Φωτοτυπία δύο όψεων της αστυνομικής ταυτότητας

9.      Αποδεικτικό γνώσης ξένων γλωσσών επίσημα μεταφρασμένο

10.  Μία φωτογραφία ταυτότητας

\* Σημειώστε ότι θα χρειαστεί να προσκομίσετε τα πρωτότυπα εντός τριών (3) ημερών εάν ζητηθούν

**ΑΙΤΗΣΕΙΣ ΜΕ ΕΛΛΙΠΗ ΣΤΟΙΧΕΙΑ ΔΕ ΘΑ ΓΙΝΟΝΤΑΙ ΔΕΚΤΕΣ**

**Προθεσμία Υποβολής Αιτήσεων: 21 Αυγούστου 2020**

 (με σφραγίδα ταχυδρομείου ή απόδειξη courier)

**Ανακοίνωση αποτελεσμάτων: 31 Αυγούστου 2020**

Για περισσότερες πληροφορίες, οι ενδιαφερόμενοι καλούνται να ανατρέξουν στην ιστοσελίδα: [www.med.uth.gr/pmsBioethics](http://www.med.uth.gr/pmsBioethics) ή να απευθυνθούν στη Γραμματεία:

Τηλ: 2410685539, 2413501739 (Δευτέρα - Παρασκευή, 10:00-14:00)

e-mail: [msc.deontologia@gmail.com](mailto:msc.deontologia@gmail.com)

**Αποστολή των δικαιολογητικών στην παρακάτω διεύθυνση:**

Γραμματεία Προγράμματος Μεταπτυχιακών Σπουδών

«Δεοντολογία και Ηθική στις Βιοϊατρικές Επιστήμες»  
Τμήμα Ιατρικής, Σχολή Επιστημών Υγείας, Πανεπιστήμιο Θεσσαλίας

Δ/νση: Πανεπιστημίου 3, Κτίριο Βιόπολις, 1ος όροφος (αρ. γραφείου 102γ)

ΤΚ 41500, Λάρισα

Τηλ: 2410685539,  2413501739

Αθανάσιος Γιαννούκας

Καθηγητής Αγγειοχειρουργικής

Διευθυντής του Προγράμματος Μεταπτυχιακών Σπουδών

--

Γραμματεία Μεταπτυχιακού Προγράμματος Σπουδών

"Δεοντολογία και Ηθική στις Βιοϊατρικές Επιστήμες"  
Τμήματος Ιατρικής Παν/μίου Θεσσαλίας

Δ/νση: Πανεπιστημίου 3, Κτίριο ΒΙΟΠΟΛΙΣ  
1ος όροφος αρ.γραφείου 102γ

41500, Λάρισα

Τηλ: 2410685539,2413501739  
e-mail: [msc.deontologia@gmail.com](mailto:msc.vasc.ultrasound@gmail.com)